Official Journal L 100 , 06/04/2004 P. 0043 - 0044



KOMISIJAS LĒMUMS (2004. gada 26. marts), ar ko atzīst liellopu saimniecību uzraudzības tīklu sistēmu, kura dalībvalstīs vai dalībvalstu reģionos ieviesta saskaņā ar Direktīvu 64/432/EEK (Izziņots ar dokumenta numuru C(2004) 986) (Dokuments attiecas uz EEZ) (2004/315/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā[1], un jo īpaši tās 14. panta 5. punkta pirmo daļu, tā kā: (1) Saskaņā ar Direktīvu 64/432/EEK tirdzniecībai paredzētie vaislas un audzējamie liellopi ir atsevišķi jāpārbauda, vai tie neslimo ar tuberkulozi, brucelozi un enzootisko leikozi, ja vien to izcelsme nav dalībvalstīs vai to reģionos vai ja vien tie nav ievesti no dalībvalstīm vai to reģioniem, kas oficiāli atzīti par attiecīgās slimības neskartām valstīm vai reģioniem, vai ja konkrētās dalībvalsts teritorijā ir ieviesta apstiprināta uzraudzības sistēma. (2) Francija ir oficiāli atzīta par liellopu tuberkulozes un govju enzootiskās leikozes neskartu valsti saskaņā ar Komisijas Lēmumu 2003/467/EK[2], un 2002. gada 31. decembrī 97,33 % liellopu ganāmpulku tika oficiāli atzīti par liellopu brucelozes neskartiem. (3) Ar Komisijas Lēmumu 2002/907/EK[3] pagaidu kārtā atzīst liellopu saimniecību uzraudzības tīklu sistēmu, kas ieviesta Francijā saskaņā ar Direktīvu 64/432/EEK. Šis lēmums paredz, ka liellopu saimniecību uzraudzības tīklu sistēmas pagaidu apstiprināšana jāpārskata pirms 2004. gada 30. aprīļa. (4) Komisijas ekspertu veiktā revīzija un atbilstošā dokumentācija, ko iesniegušas Francijas kompetentās iestādes, atspoguļo rezultātus, kas sasniegti, lai nodrošinātu, ka Francijā ieviestā liellopu saimniecību uzraudzības tīklu sistēma darbojas pilnīgi. (5) Tāpēc Francijā ieviestā liellopu saimniecību uzraudzības tīklu sistēma ir jāapstiprina. (6) Ar Komisijas Lēmumu 2002/544/EK[4] atzīst liellopu saimniecību uzraudzības tīklu sistēmu, kas ieviesta Beļģijā saskaņā ar Direktīvu 64/432/EEK. (7) Ir lietderīgi uzskaitīt vienotā lēmumā tās dalībvalstis vai dalībvalstu reģionus, kurās liellopu saimniecību uzraudzības tīklu sistēma ir ieviesta un apstiprināta saskaņā ar Direktīvu 64/432/EEK. (8) Tāpēc Lēmumi 2002/544/EK un 2002/907/EK ir jāatceļ un jāaizstāj ar šo lēmumu. (9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Ir apstiprinātas liellopu saimniecību uzraudzības tīklu sistēmas, kas ieviestas saskaņā ar Direktīvas 64/432/EEK 14. pantu dalībvalstīs un dalībvalstu reģionos, kas uzskaitīti šā lēmuma pielikumā. 2. pants Ir atcelts Lēmums 2002/544/EK un Lēmums 2002/907/EK. 3. pants Šis lēmums ir adresēts dalībvalstīm. Briselē, 2004. gada 26. martā Komisijas vārdā Komisijas loceklis David Byrne PIELIKUMS Dalībvalstis un to reģioni, kuros liellopu saimniecību uzraudzības tīklu sistēma ir ieviesta saskaņā ar Direktīvas 64/432/EEK 14. pantu ISO kods Dalībvalsts Reģioni BE Beļģija Visa teritorija FR Francija Visa teritorija [1] OV 121, 29.7.1964., 1977./64. lpp. Direktīvā jaunākie grozījumi izdarīti ar Regulu (EK) Nr. 21/2004 (OV L 5, 9.1.2004., 8. lpp.). [2] OV L 156, 25.6.2003., 77. lpp. Lēmumā jaunākie grozījumi izdarīti ar Lēmumu 2004/230/EK (OV L 70, 9.3.2004., 41. lpp.). [3] OV L 313, 16.11.2002., 32. lpp. Lēmums grozīts ar Lēmumu 2004/88/EK (OV L 24, 29.1.2004., 72. lpp.). [4] OV L 176, 5.7.2002., 46. lpp.